
Hasbara – nyilvános diplomácia másképp

Izrael diplomáciai kommunikációjának különleges, egyedülálló, ámde kifejezetten Izrael-specifikus eszköze a hasbara. A hasbara fogalma egyben szervezetet, módszertant, és eszközrendszert jelent.
Vizsgálatakor számos hasonlóság fedezhető fel a nyilvános diplomácia, azaz a public diplomacy eszközrendszerével, ám a kettő hatásfoka és célja több ponton különbözik egymástól.
Jelen szakdolgozat ismerteti a hasbara létrejöttének okait, apparátusának felépítését, módszertanát, eszközeit. Alkalmazására konkrét esetek bemutatásával, elemzésével világít rá. A hasbara-val szembeni elvárásokról izraeli szakértőkkel készít személyes riportokat mutat be. Ezek a riportok nem csak a hasbara elméleti alkalmazásáról adnak képet - önkritikusan ismertetik annak hibáit is. A hasbara bemutatásával a dolgozat kitekint a világra is, bemutatja Izrael Állam direkt és indirekt imázsépítési módszereit is.
A Hasbara: Nyilvános diplomácia másképp című dolgozat összességében képet ad erről a rejtélyes, ez idáig ismeretlen, különleges, Izrael imázsát építő, tetteit magyarázó kommunikációs metodikáról.



